wickkiey/tamil-wikipedia-chunked huggingface dataset:
# லெப்பேர்ட் 2

**லெப்பேர்ட் 2** (*Leopard 2*) என்பது மேற்கு செருமானிய தரைப்படைக்காக 1970 களில் உருவாக்கப்பட்ட பிரதான போர்க் கவச வாகனம் ஆகும். இக் கவச வாகனம் செருமானிய தரைப்படையின் பிரதான போர்க் கவச வாகனம் ஆக 1979 இல் முதன்முதலாக அறிமுகமாகி "லெப்பேர்ட் 1" எனும் முந்தைய கவச வாகனத்திற்குப் பதிலாக அமைந்தது. இதன் பல பதிப்புக்கள் செருமன் தரைப்படை, 12 ஏனைய ஐரோப்பிய நாடுகள் மற்றும் சில ஐரோப்பிய நாடுகள் அல்லாத நாடுகளிலும் சேவையிலுள்ளது.
# ரி-90

**ரி-90** (*T-90*) என்பது உருசியாவின் மூன்றாம் தலைமுறை பிரதான போர்க் கவச வாகனம் ஆகும். இது தற்போது உருசிய தரைப்படை, கடற் படை மற்றும் காலாட்படை என்பவற்றின் நவீன கவச வாகனம் ஆகும். இது உருசியாவின் வடிவமைக்கப்பட்டு, தயாரிக்கப்பட்டது. 2011 ஆம் ஆண்டு முதல் உருசிய பாதுகாப்புப்படைகள் ரி-14 ஆர்மட்டாவின் உருவாக்கத்தை எதிர் பார்த்து ரி-90 இன் வாங்கும் தேவையை நிறுத்திவிட்டது.
# ரி-14 ஆர்மட்டா

**ரி-14 ஆர்மட்டா** (*T-14 Armata*; ; தயாரிப்பு குறி: "Object 148") என்பது உருசியாவின் ஐந்தாம் தலைமுறை பிரதான போர்க் கவச வாகனம் ஆகும். இது முதன் முதலாக பொதுவிடத்தில் 2015 மாஸ்கோ வெற்றி நாள் அணி வகுப்பில் தென்பட்டது. 2015 முதல் 2020 வரையான காலப்பகுதியில் உருசியாப் படை 2,300 ரி-14 போர்க் கவச வாகனங்களை வாங்கத் திட்டமிட்டுள்ளது.
# திருச்செந்தூர் (செந்தூர்) விரைவு வண்டி

**திருசெந்தூர் (செந்தூர்) விரைவுவண்டி** என்பது இந்திய இரயில்வேயின் தென்னக இரயில்வே மண்டலத்தினால் இயக்கப்படும் ஒரு விரைவு வண்டி ஆகும். இது தூத்துக்குடி மாவட்டத்தில் உள்ள திருச்செந்தூருக்கும் சென்னைக்கும் இடையே தினமும் இரு வழியிலும் இயக்கப்படுகின்றது.  
குறியீட்டின் படி, 20605 எனப் எண்ணிடப்பட்ட தொடருந்து சென்னையிலிருந்து 16.05 மணிக்குப் புறப்பட்டு திருச்செந்தூரினை மறுநாள் காலை 08.00 மணிக்கு அடைகின்றது. மறுமார்க்கத்தில் 20606 எனப் எண்ணிடப்பட்ட வண்டி திருச்செந்தூரிலிருந்து 19.10 மணிக்கு புறப்பட்டு சென்னையை மறுநாள் காலை 10.30 மணிக்கு அடைகின்றது. இது 776 கி.மீ தொலைவினை 15மணி 20நிமிடங்களில் கடக்கின்றது. இந்த வண்டியின் முக்கியமான நிறுத்தங்கள் திருநெல்வேலி, மதுரை, திருச்சிராப்பள்ளி, தஞ்சாவூர், மயிலாடுதுறை, கடலூர், விழுப்புரம் ஆகும். இது 18 பெட்டிகளைக் கொண்டுள்ளது. இந்த வண்டி கும்பகோணம் வழியே செல்லும் பழைய சென்னை எழும்பூர் - தஞ்சாவூர் முதன்மை வழித்தடம் (மெயின் லைன்) வழியாக இயக்கப்படுகின்றது. இதனால் பயணத்தொலைவு 64 கி.மீட்டர் கூடுகின்றது.
# திருச்செந்தூர் (செந்தூர்) விரைவு வண்டி

## Schedule

| Station Name | Station Code | Arrival | Departure | Day |
| --- | --- | --- | --- | --- |
| **சென்னை எழும்பூர்** | MS | - | 16:05 | 1 |
| தாம்பரம் | TBM | 16:33 | 16:35 |  |
| செங்கல்பட்டு சந்திப்பு | CGL | 17:03 | 17:05 |  |
| மேல்மருவத்தூர் | MLMR | 17:33 | 17:35 |  |
| திண்டிவனம் | TMV | 17:58 | 18:00 |  |
| விழுப்புரம் சந்திப்பு | VM | 18:45 | 18:50 |  |
| பண்ருட்டி | PRT | 19:14 | 19:15 |  |
| திருப்பாதிரிப்புலியூர் | TDPR | 19:34 | 19:35 |  |
| சிதம்பரம் | CDM | 20:20 | 20:22 |  |
| சீர்காழி | SY | 20:38 | 20:39 |  |
| **மயிலாடுதுறை சந்திப்பு** | MV | 21:20 | 21:22 |  |
| ஆடுதுறை | ADT | 21:44 | 21:45 |  |
| கும்பகோணம் | KMU | 21:58 | 22:00 |  |
| **தஞ்சாவூர் சந்திப்பு** | TJ | 22:33 | 22:35 |  |
| பூதலூர் | BAL | 22:52 | 22:53 |  |
| **திருச்சிராப்பள்ளி சந்திப்பு(திருச்சி)** | TPJ | 00:05 | 00:10 | 2 |
| திண்டுக்கல் சந்திப்பு | DG | 01:12 | 01:15 |  |
| **மதுரை சந்திப்பு** | MDU | 02:10 | 02:15 |  |
| விருதுநகர் சந்திப்பு | VPT | 02:53 | 02:55 |  |
| கோவில்பட்டி | CVP | 03:28 | 03:30 |  |
| **திருநெல்வேலி சந்திப்பு** | TEN | 05:55 | 06:00 |  |
| செய்துங்கநல்லூர் | SDNR | 06:19 | 06:20 |  |
| **ஸ்ரீவைகுண்டம்** | SVV | 06:29 | 06:30 |  |
| நாசரேத் | NZT | 06:42 | 06:43 |  |
| குறும்பூர் | KZB | 06:50 | 06:51 |  |
| ஆறுமுகநேரி | ANY | 06:57 | 06:58 |  |
| காயல்பட்டினம் | KZY | 07:04 | 07:05 |  |
| **திருச்செந்தூர்** | TCN | 08:00 | - |  |
| **திருச்செந்தூர்** | TCN | - | 19:10 | 1 |
| காயல்பட்டினம் | KZY | 19:19 | 19:20 |  |
| ஆறுமுகநேரி | ANY | 19:25 | 19:26 |  |
| குறும்பூர் | KZB | 19:32 | 19:33 |  |
| நாசரேத் | NZT | 19:42 | 19:43 |  |
| **ஸ்ரீவைகுண்டம்** | SVV | 19:54 | 19:55 |  |
| செய்துங்கநல்லூர் | SDNR | 20:07 | 20:08 |  |
| **திருநெல்வேலி சந்திப்பு** | TEN | 20:10 | 20:15 |  |
| கோவில்பட்டி | CVP | 22:08 | 22:10 |  |
| சாத்தூர் | SRT | 22:28 | 22:30 |  |
| விருதுநகர் சந்திப்பு | VPT | 22:58 | 23:00 |  |
| திண்டுக்கல் சந்திப்பு | DG | 01:27 | 01:30 |  |
| **திருச்சிராப்பள்ளி சந்திப்பு(திருச்சி)** | TPJ | 02:40 | 02:45 | 2 |
| **தஞ்சாவூர் சந்திப்பு** | TJ | 03:33 | 03:35 |  |
| கும்பகோணம் | KMU | 04:08 | 04:10 |  |
| ஆடுதுறை | ADT | 04:22 | 04:30 |  |
| மயிலாடுதுறை சந்திப்பு | MV | 04:58 | 05:00 |  |
| சீர்காழி | SY | 05:21 | 05:22 |  |
| சிதம்பரம் | CDM | 05:40 | 05:42 |  |
| திருப்பாதிரிப்புலியூர் | TDPR | 06:14 | 06:15 |  |
| பண்ருட்டி | PRT | 06:34 | 06:35 |  |
| விழுப்புரம் சந்திப்பு | VM | 07:25 | 07:30 |  |
| திண்டிவனம் | TMV | 08:00 | 08:02 |  |
| மேல்மருவத்தூர் | MLMR | 08:23 | 08:25 |  |
| செங்கல்பட்டு சந்திப்பு | CGL | 09:08 | 09:10 |  |
| தாம்பரம் | TBM | 09:43 | 09:45 |  |
| **சென்னை எழும்பூர்** | MS | 10:30 | - | } |
# திருச்செந்தூர் (செந்தூர்) விரைவு வண்டி

## பெட்டி வரிசை

It has one AC First Class cum IInd Class, one Ac Two Tier, one AC Three Tier, nine Sleeper class, four Unreserved general sitting coach.  
| <span>Loco | <span>1 | <span>2 | <span>3 | <span>4 | <span>5 | <span>6 | <span>7 | <span>8 | <span>9 | <span>10 | <span>11 | <span>12 | <span>13 | <span>14 | <span>15 | <span>16 | <span>17 | <span>18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| SLR | UR | UR | H1 | A1 | B1 | S1 | S2 | S3 | S4 | S5 | S6 | S7 | S8 | S9 | UR | UR | SLR | } |
# அசிட்டைல் புரோமைடு

**அசிட்டைல் புரோமைடு** *(Acetyl bromide)* என்பது ஒரு அசிட்டைல் புரோமைடு வகைக் கரிமச் சேர்மமாகும். பெயருக்கேற்றபடியே இது அசிட்டிக் அமிலம் மற்றும் பாசுபரசு முப்புரோமைடு வினைபுரிவதால் உருவாகிறது:  
: 3 CH<sub>3</sub>COOH + PBr<sub>3</sub> → 3 CH<sub>3</sub>COBr + H<sub>3</sub>PO<sub>3</sub>  
அமில ஆலைடு போலவே அசிட்டைல் புரோமைடும் தண்ணீரில் நீராற்பகுப்பு அடைகிறது. இதன்விளைவாக அசிட்டிக் அமிலமும் ஐதரோபுரோமிக் அமிலமும் விளைகின்றன. மேலும் இது ஆல்ககால்கள் மற்றும் அமீன்களுடன் வினைபுரிந்து முறையே அசிட்டேட் எசுத்தர் மற்றும் அசிட்டமைடுகளையும் கொடுக்கிறது.
# விக்கிப்பீடியா:Statistics/weekly/26-Jul-2015
# டைகர் 1

**டைகர் 1** (*Tiger I*; ) என்பது 1942 களில் தயாரிக்கப்பட்டு இரண்டாம் உலக யுத்தத்தில் பயன்படுத்தப்பட்ட செருமனியின் பாரிய தகரி ஆகும். இதன் செருமனிய உத்தியோகப் பெயர் *Panzerkampfwagen&nbsp;VI&nbsp;Tiger&nbsp;Ausf. E* ஆகும். இதுவே சுருக்கமாக டைகர் (*Tiger*) என அழைக்கப்படுகிறது. டைகர் 1 முதன் முதலாக நாட்சி ஜெர்மனியின் பாதுகாப்புப் படைக்கு 88 மிமி துப்பாக்கி பொருத்தப்பட்ட தகரியை வழங்கியது. இரண்டாம் உலக யுத்த காலத்தில் டைகர் 1 செருமனியின் எல்லா சண்டை முன்னரங்குகளிலும் காணப்பட்டது.
# வார்ப்புரு:Who's Who

<includeonly></includeonly><noinclude>
- surname
- othernames
- id (from the URL)
- type (for any Who Was Who volume, use "was")
- volume (e.g. – *without* "Who's Who" or "Who Was Who")
- edition (omit the word edition)
- accessed  
e.g.  
looks like  
</noinclude>
# போவயிஸ் பேராலயம்

**போவயிஸ் புனித பேதுரு பேராலயம்** (*Cathedral of Saint Peter of Beauvais*; ) என்பது வட பிரான்சின் போவயிஸ் எனுமிடத்தில் அமைந்துள்ள முழுவதும் கட்டி முடிக்கப்படாத ஓர் உரோமன் கத்தோலிக்கமப் பேராலயமாகும். இது கோதிக் கட்டிடக்கலையில் முக்கிய துணிச்சலான சாதனையாகக் கருதப்படுகிறது. இது நடமாடும் பகுதியால் சேரக்கூடிய அரைவட்ட முகப்பு, ஏழு பல்கோணவடிவ அழகிய சிற்றாலயங்களுடன் (13 ஆம் நூற்றாண்டு) கூடிய சிலுவை வடிவ கோயிலின் குறுக்குக் கைப்பகுதி (16 ஆம் நூற்றாண்டு), பாடகர் குழுப் பகுதி ஆகியவற்றை மட்டும் கொண்டுள்ளது.
# லிங்கன் பேராலயம்

**லிங்கன் பேராலயம்** (*Lincoln Cathedral*; முழுப்பெயர்: **லிங்கன் பேராலயம் ஆசீர்வதிக்கப்பட்ட கன்னி மரியாள் பேராலயம்**) என்பது இங்கிலாந்தின் லிங்கன் எனுமிடத்தில் அமைந்துள்ள இங்கிலாந்து திருச்சபையின் ஓர் பேராலயம் ஆகும்.  
இதன் கட்டடப் பணிகள் 1088 இல் ஆரம்பமாகி சில கட்டங்களாகத் தொடர்ந்தது. இது 238 வருடங்களாக (1311–1549) உலகில் உயரமான கட்டமாகப் பெயர் பெற்றிருந்தது. 1549 இல் இதன் மத்திய தூபி உடைந்தது, ஆனால் மறுபடியும் கட்டப்படவில்லை. இப்பேராலயம் புனித பவுல் பேராலயம், யோக் மினிஸ்டர் ஆகியவற்றுக்கு அடுத்ததாக கொண்ட பிரித்தானியாவின் மூன்றாவது பெரிய பேராலயமாகத் திகழ்கிறது.
# சமாதானத்தின் அன்னை பசிலிக்கா (யமுசோக்குரோ)

**யமுசோக்குரோ சமாதானத்தின் அன்னை பசிலிக்கா** (*Basilica of Our Lady of Peace of Yamoussoukro*; ) என்பது கோட் டிவாரின் (ஐவரி கோஸ்ட்) நிருவாக தலைநகர் யமுசோக்குரோவில் அமைந்துள்ள, சமாதானத்தின் அன்னைக்கு அர்ப்பணிக்கப்பட்ட உரோமன் கத்தோலிக்க சிறு பசிலிக்கா ஆகும். இப்பசிலிக்கா $300 மில்லியன் செலவில் 1985 முதல் 1989 வரையான காலப்பகுதியில் கட்டப்பட்டது. இதன் குவிமாடம் மற்றும் கட்டிட முன்றில் சுற்றுவட்டம் என்பவற்றின் வடிவமைப்பு வத்திக்கான் நகரிலுள்ள புனித பேதுரு பேராலயம் வடிவமைப்பை தெளிவாக உட்கொண்டிருப்பினும் அதன் பிரதியாக இல்லாது அமைந்துள்ளது. இதன் முலைக்கல் 10 ஆகத்து 1958 அன்று வைக்கப்பட்டு, திருத்தந்தை இரண்டாம் அருள் சின்னப்பரால் 10 செப்டம்பர் 1990 அன்று தீக்கை செய்யப்பட்டது.
# பன்னாட்டுப் புலி நாள்

**பன்னாட்டுப் புலி நாள்** அல்லது **உலகப் புலி நாள்** என்பது புலி வளம்பேணல் குறித்த விழிப்புணர்வை ஏற்படுத்த ஒவ்வோராண்டும் ஜூலை 29இல் கொண்டாடப்படும் நாளாகும். இந்நாள் 2010இல் சென் பீட்டர்ஸ்பேர்க்கில் நடந்த புலிக் குழுமலில் உருவாக்கப்பட்டது. இந்நாளின் நோக்கம் புலிகளின் இயற்கை வாழ்விடங்களைக் காப்பாற்றுவதற்கான உலகளாவிய அமைப்பை ஏற்படுத்தி, புலி வளம்பேணும் சிக்கல்கள் குறித்த பொதுமக்கள் விழிப்புணர்வை மேம்படுத்தி அவர்களது ஆதரவைப் பெறுவதாகும்.
# லிவர்பூல் பேராலயம்

**லிவர்பூல் பேராலயம்** (*Liverpool Cathedral*) என்பது இங்கிலாந்து திருச்சபையின் லிவர்பூல் மறைமாவட்டத்தின் பேராலயம் ஆகும். இது லிவர்பூலில் உள்ள புனித ஜோம்ஸ் மலையில் கட்டப்பட்டுள்ளது. இது **லிவர்பூல் கிறிஸ்து பேராலயம்** அல்லது **உயிர்த்த கிறிஸ்து பேராலயம், லிவர்பூல்** எனவும் அழைக்கப்படுகிறது. கிறிஸ்துவின் மகிமையான உயிர்த்தெழுதல் நினைவாக இப்பேராலயம் கிறிஸ்துவுக்கு அர்ப்பணிக்கப்பட்டுள்ளது.
# உத்திரமேரூர் கல்வெட்டுக்கள்

**உத்திரமேரூர் கல்வெட்டுக்கள்** என்பது தமிழ்நாட்டின் காஞ்சிபுரத்திற்கு அருகில் அமைந்துள்ள உத்திரமேரூரில் உள்ள கல்வெட்டுக்களைக் குறிக்கிறது. பல்லவர், பாண்டியர், சோழர், விஜயநகர வம்சங்களின் 100க்கும் மேற்பட்ட கல்வெட்டுக்கள் இங்கு உள்ளன. ஆயிரம் ஆண்டுகளுக்கு முன்பு வாழ்ந்த மக்களின் வாழ்க்கை, பஞ்சாயத்து ஆட்சிமுறை பற்றிய செய்திகள் இக் கல்வெட்டுக்களில் உள்ளது. கல்வெட்டுகளில் உள்ள எழுத்துகள்,10ஆம் நூற்றாண்டு கால தமிழும் கிரந்தமும் கொண்டு எழுதப்பட்டுள்ளன. பத்தாம் நூற்றாண்டில் நடைபெற்ற குடவோலை தேர்தல் விதிமுறைகளையும், வேட்பாளர்களின் தகுதிகளையும் விரிவாகத் தெரிவிக்கும் கல்வெட்டுகள் இங்கு உள்ளன .
# உத்திரமேரூர் கல்வெட்டுக்கள்

## இதனையும் காண்க

- உத்திரமேரூர் குடவோலை முறைக் கல்வெட்டுகள்
# விவேகானந்தா தமிழ்ப்பள்ளி (பெட்டாலிங் ஜெயா)

**விவேகானந்தா தமிழ்ப்பள்ளி (பெட்டாலிங் ஜெயா)** (மலாய்: *(SJK(T) Vivekananda)*; ஆங்கிலம்: *(Vivekananda Tamil School, Petaling Jaya)* என்பது மலேசியா, சிலாங்கூர், பெட்டாலிங் ஜெயா, பெட்டாலிங் மாவட்டத்தில் அமைந்து உள்ள ஒரு தமிழ்ப்பள்ளியாகும்.  
கோலாலம்பூர், மாநகரில் பிரிக்பீல்ட்ஸ் வளாகத்தில் விவேகானந்தா தமிழ்ப்பள்ளி எனும் பெயரில் மேலும் ஒரு தமிழ்ப்பள்ளி உள்ளது. அதன் பெயர் பிரிக்பீல்ட்ஸ் விவேகானந்தா தமிழ்ப்பள்ளி (கோலாலம்பூர்). அந்த வகையில் விவேகானந்தா எனும் பெயரில் இரு தமிழ்ப்பள்ளிகள், கோலாலம்பூர்; பெட்டாலிங் ஜெயா பகுதிகளில் உள்ளன.
# விவேகானந்தா தமிழ்ப்பள்ளி (பெட்டாலிங் ஜெயா)

## வரலாறு

1950-ஆம் ஆண்டு வரையில் பெட்டாலிங் ஜெயா நகரப் பகுதியில் தமிழ்ப்பள்ளி அமைக்கப்படவில்லை. அந்த வகையில் 1958-ஆம் ஆண்டு பெட்டாலிங் ஜெயா பழைய அரசாங்க அலுவலகத்தில் *(Old Office of the Petaling Jaya Authority)* விவேகானந்த ஆசிரமத்தினர் ஒரு தமிழ்ப்பள்ளியை நிறுவினார்கள். இந்தப் பள்ளி *லா பேய்லி* என்னும் பெட்டாலிங் ஜெயா தலைமை நிர்வாக அதிகாரியால் திறப்புவிழா கண்டது.  
இந்தப் பள்ளிக்கு மாணவர்களைத் திரட்ட விவேகானந்தா ஆசிரம நிர்வாகிகளான கந்தையா, ஆறுமுகம், அ.காசிப்பிள்ளை போன்றோர் சுற்று வட்டாரங்களில் வசிக்கும் தமிழர்களின் வீடுகளுக்குச் சென்று தமிழ்க் கல்வியின் முக்கியத்துவத்தை உணர்த்தினர் மாணவர்களைப் புதிய பள்ளிக்குப் பதிவும் செய்தனர்.
# விவேகானந்தா தமிழ்ப்பள்ளி (பெட்டாலிங் ஜெயா)

## வரலாறு

### மூன்று ஏக்கர் நிலம்

விவேகானந்தா ஆசிரமத்தாரின் சீரிய முயற்சியினால் வளர்ச்சி அடைந்து வந்த இந்தப் பள்ளி அதிக மாணவர்களை ஈர்த்தது. அதனால், இடப் பற்றாக்குறை ஏற்பட்டது. இதற்குத் தீர்வு காண ஆசிரம நிர்வாகத்தினர் சிலாங்கூர் மாநில அரசாங்கத்தின் உதவியை நாடினர். ஜாலான் டெம்பிளர் சாலைப் பகுதியில் ஒரு தமிழ்ப்பள்ளிக் கட்டிடம் நிறுவுவதற்கு மூன்று ஏக்கர் நிலம் விவேகானந்தா ஆசிரமத்திற்கு வழங்கப்பட்டது.  
அந்த நிலத்தில் ஆசிரம நிர்வாகத்தினர் 3 வகுப்பறைகள், ஒரு தலைமையாசிரியர் அறை, ஒரு சிற்றுண்டிச் சாலை மற்றும் மாணவர்கள் பயன்படுத்துவதற்கான கழிப்பறை ஆகியவற்றைக் கட்டுவதற்கு முடிவு எடுத்தனர். மலேசிய வர்த்தகரான க. இராமநாதன் செட்டியார் 12.11.1959-ஆம் நாள் அந்தக் கட்டிடத்திற்கு அடிக்கல் நாட்டினார்.  
அந்தக் காலக்கட்டத்தில் மலேசியாவின் கல்வி அமைச்சராக இருந்த அப்துல் ரகுமான் தாலிப் 30.10.1960—ஆம் நாள் புதியக் கட்டிடத்தின் தமிழ்ப்பல்ளியைத் திறந்து வைத்தார்.
# விவேகானந்தா தமிழ்ப்பள்ளி (பெட்டாலிங் ஜெயா)

## வரலாறு

### பெட்டாலிங் ஜெயா நகரத்தின் வளர்ச்சி

பெட்டாலிங் ஜெயா நகரத்தின் வளர்ச்சி, அப்பகுதியில் வாழ்ந்த தோட்டப்புற இந்திய மக்களை வெகுவாக ஈர்த்த்து. தோட்டப்புற மக்களும் பெட்டாலிங் ஜெயா நகரில் குடியேறினர். இதனால், பெட்டாலிங் விவேகானந்தா தமிழ்பள்ளியில் மாணவர்களின் எண்ணிக்கை மேலும் அதிகரித்தது.  
1959-ஆம் ஆண்டு 35 மாணவர்களுடன் ஆரம்பிக்கப்பட்ட இந்தப் பள்ளி ஈராண்களுக்குப் பிறகு 1961-ஆம் ஆண்டு 200 மாணவர்களைக் கொண்டு பீடுநடை போட்டது. ஆண்டுக்கு ஆண்டு மாணவர்களின் எண்ணிக்கை அதிகரிக்கவே, விவேகானந்தா ஆசிரமத்தினர் 1967-ஆம் ஆண்டு ஆறு வகுப்பறைகளைக் கொண்ட மூன்று மாடிக் கட்டிடத்தையும் கட்டினார்கள்.  
15.01.1984-ஆம், நாள் அப்போதைய மலேசியப் பொதுப் பணித்துறை அமைச்சர் மான்புமிகு துன் டத்தோ ஸ்ரீ ச. சாமிவேலு அவர்கள் அந்தப் புதிய கட்டிடத்திற்கு அடிக்கல் நாட்டி, கட்டுமான பணிகளைத் தொடங்கி வைத்தார்.
# விவேகானந்தா தமிழ்ப்பள்ளி (பெட்டாலிங் ஜெயா)

## வரலாறு

### உலகிலேயே அதிக மாணவர்களைக் கொண்ட தமிழ்ப்பள்ளி

1989-ஆம் ஆண்டு மேலும் ஆறு வகுப்பறைகளைக் கொண்ட கட்டிடத்தை விவேகானந்தா ஆசிரமம் கட்டிக் கொடுத்தது. 1991-ஆம் ஆண்டு மேலும் 3 வகுப்புகளைக் கொண்ட கட்டிடமும் கட்டப்பட்டது. மாணவர்களின் எண்ணிக்கை 2,300-ஐ அடைந்தது.  
உலகிலேயே அதிக மாணவர்களைக் கொண்ட தொடக்க நிலைத் தமிழ்ப்பள்ளியை மேலும் விரிவுபடுத்த விவேகானந்தா ஆசிரமம் 1992-ஆம் ஆண்டு ஒன்பது வகுப்பறைகளைக் கொண்ட மூன்று மாடிக் கட்டிடத்தை நிர்மாணித்தது.
# விவேகானந்தா தமிழ்ப்பள்ளி (பெட்டாலிங் ஜெயா)

## தலைமையாசிரியர்கள்

விவேகானந்தா தமிழ்ப்பள்ளித் தலைமையாசிரியர்களின் பட்டியல்:  
| எண் | பெயர் | ஆண்டு |  |
| --- | --- | --- | --- |
| 1 | **குமாரி.சாவித்திரி** | 1958-1959 |  |
| 2 | **திரு.காசிப்பிள்ளை** | 1959-1972 |  |
| 3 | **திரு.சோதிநாதன்** | 1972-1982 |  |
| 4 | **திரு.பொன்னழகு** | 1983-1989 |  |
| 5 | **திரு.செல்வராஜன்** | 1991-1996 |  |
| 6 | **திரு.ஆறுமுகம்** | 1997-1999 |  |
| 7 | **திரு. செல்லையா** | 1999-2001 |  |
| 8 | **திரு.புத்திரன்** | 2001-2004 |  |
| 9 | **திரு.பாலமோகன்** | 2004-2014 |  |
| 10 | **திருமதி.பஞ்சினியம்மாள்** | 2014- | } |
# விவேகானந்தா தமிழ்ப்பள்ளி (பெட்டாலிங் ஜெயா)

## பள்ளி நிர்வாகம்

- தலைமையாசிரியர்: திருமதி மு. பஞ்சினியம்மாள்
- துணைத் தலைமையாசிரியர் (கலைத் திட்டம்): திருமதி. மு.பூங்கோதை
- பெற்றோர் ஆசிரியர் சங்கத் தலைவர்: திரு. முனியாண்டி
# விவேகானந்தா தமிழ்ப்பள்ளி (பெட்டாலிங் ஜெயா)

## பள்ளி நிர்வாகம்

### படங்கள்

**விவேகானந்தா தமிழ்ப்பள்ளி (பெட்டாலிங் ஜெயா)**
# மர நாள்

**மர நாள்** (*Arbour Day*; *arbor* = மரம்) என்பது உலகெங்கும் கொண்டாடப்படும் ஒரு சிறப்பு நாள். இந்நாளில் தனி ஆட்களும் குழுக்களும் மரங்களை நட்டு, மரங்கள்பால் அக்கறை கொள்ள ஊக்குவிக்கப்படுகின்றனர். இப்போது பல நாடுகள் இந்நாளைக் கொண்டாடுகின்றன. வழக்கமாக இது இளவேனில் பருவத்தில் கொண்டாடப்பட்டாலும், காலநிலையைப் பொறுத்தும் தகுந்த மரம் நடும் நேரத்தைப் பொறுத்தும் இந்நாள் வேறுபட்ட நாட்களில் கொண்டாடப்படுகிறது.
# மர நாள்

## தோற்றம்

, வில்லனுஏவா தெ லா சீர்ரா (எசுப்பானியா) 1805.]]
# மர நாள்

## தோற்றம்

### உலக முதல் மர நாள்

உலகிலேயே முதல் மர நாள் எசுப்பானியச் சிற்றூரான வில்லனியேவா தெ சீராவில்]] 1805இல் அவ்வூர் பாதிரியாரால் ஊர்ப்பொதுமக்களின் முழு ஒத்துழைப்புடன் தொடங்கப்பட்டது.
# மர நாள்

## தோற்றம்

### முதல் அமெரிக்க மர நாள்

முதல் அமெரிக்க மர நடல் நெபார்சுகா நகரத்தில் ஜூலியசு சுட்டெர்லிங் மார்ட்டன் என்பவரால் 1872 ஏப்பிரல் 10-இல் தொடங்கப்பட்டுள்ளது. அப்போது ஒரு மில்லியன் மரங்கள் நெபார்சுகாவில் நடப்பட்டுள்ளன.  
மர நாலை உலகமயப்படுத்திய முயற்சி கனக்டிகட்டைச் சேர்ந்த பர்டுசே நார்த்ரோப்பையே சாரும். இவர் 1883இல் ஜப்பானுக்கு வருகைபுரிந்து மர நாள் பற்றியும் ஊரக வளர்ச்சி பற்றியும் உரையாற்றியபோது இந்நிகழ்வு தொடங்கியது. அதே ஆண்டில் அமெரிக்க கானியல் கழகம் மர நாள் பரப்புரைக் குழுவின் தலைவராக நார்த்ரோப்பை அமர்த்தி தேசிய அளவில் மர நாள் கொண்டாட்டத்தைப் பரப்பியது. மேலும் இவர் மர நாள் கொண்டாட்ட ஆர்வத்தை ஆசுத்திரேலியா, கனேடா, ஐரோப்பா ஆகிய நாடுகளுக்கும் பரப்பினார்.
# மர நாள்

## தோற்றம்

### இலங்கை

நவம்பர் 15இல் தேசிய மர நடுநாள் கொண்டாடப்படுகிறது.
# மர நாள்

## தோற்றம்

### தான்சானியா

ஏப்பிரல் 1இல் தேசியமரம் நடுநாள் கொண்டாடப்படுகிறது.
# மர நாள்

## தோற்றம்

### உகாண்டா

மார்ச் 24இல் தேசியமரம் நடுநாள் கொண்டாடப்படுகிறது.
# மர நாள்

## தோற்றம்

### பிரித்தானியா

இந்நாள் 1975 முதல் தேசிய மர வாரம் குளிர்கால மரம் நடும் பருவத்தில் கொண்டாடப்படுகிறது. பள்ளிகளும் மக்கள் இயக்கங்களும் உள்ளூராட்சித் துறையினரும் ஒரு மில்லியன் மரங்களை இவ்வாரத்தில் ஒவ்வோராண்டும் நடுகின்றனர்.
# மர நாள்

## தோற்றம்

### வெனிசுவேலா

வெனிசுவேலா மே மாதம் கடைசி ஞாயிறன்று "Día del Arbol" என மர நாளைக் கொண்டாடுகிறது.
# குளோரோபுளோரோமீத்தேன்

**குளோரோபுளோரோமீத்தேன்***(Chlorofluoromethane)* அல்லது **ஃபிரியான் 31** *( Freon 31)* என்பது வளிமம் கலந்ததொரு ஆலோமீத்தேன் சேர்மமாகும். மேலும் இச்சேர்மம் ஒரு ஐதரோகுளோரோபுளோரோகார்பன் ஆகும். இது குளிர்பதனப் பொருளாகப் பயன்படுத்தப்படுகிறது. இதனுடைய ஓசோன் குறைக்கும் உள்ளாற்றல் மதிப்பு 0.02 ஆகும்.  
குளோரோபுளோரோமீத்தேன் ஒற்றைச்சரிவு படிகவமைப்பும் P21 இடத்தொகுப்பும் அணிக்கோவை மாறிலி மதிப்பு a = 6.7676, b = 4.1477, c = 5.0206 (.10−1&nbsp;nm), β = 108.205° எனவும் கொண்டுள்ளது. 22 கிலோமீட்டர் உயரத்துக்கு மேலே குளோரோபுளோரோமீத்தேன் சேர்மத்தின் சுவடுகள் இருப்பதாகத் தெரிவிக்கப்பட்டுள்ளது.
# கல்கௌதாரி

**கல் கவுதாரி** (*chestnut-bellied sandgrouse*, *Pterocles exustus*) என்பது ஒரு மண் கௌதாரி இனமாகும். இப்பறவை மத்திய, வட ஆப்பிரிக்காவிலும், தெற்காசியாவிலும் காணப்படுகிறது. இதில் அங்கீகரிக்கப்பட்ட ஆறு கிளையினங்கள் உள்ளன.  
கல் கவுதாரி இறகு நிறத்தில் பாலின இருவகைமையும், ஆறு கிளையினங்களுக்கு இடையே இறகு நிறத்தில் மாறுபடும் உள்ளது.  
இது தேர்ந்தெடுக்கப்பட்ட தீவனங்களையே உண்கிறது. இது முதன்மையாக விதைகளை உட்கொண்டு வாழ்கின்றது, பெரும்பாலும் சிறிய விதைகளை அதிக அளவில் உட்கொள்ள விரும்புகின்றது. இவற்றின் உணவில் முதன்மையாக சிறிய விதைகள் உள்ளன. பெரும்பாலும் அதிக அளவில் பருப்பு தாவரங்களில் இருந்து உட்கொள்ளப்படுகின்றன.  
}}
# புளோரோவையோடோமீத்தேன்

**புளோரோவையோடோமீத்தேன்** *(Fluoroiodomethane)* என்பது வளிமம் கலந்ததொரு ஆலோமீத்தேன் சேர்மமாகும். மிகச்சரியாகச் சொல்வதென்றால் இதை ஒரு புளோரோவையோடோகார்பன் என்று கூறலாம். இதனுடைய மூலக்கூற்று வாய்ப்பாடு CH<sub>2</sub>FI ஆகும்.  
அயோடோவசிட்டிக் அமிலத்தில் இருந்து புளோரோவையோடோமீத்தேனைத் தயாரிக்கலாம்.  
இதனுடைய கதிரியக்க மாற்று வடிவம் [18F] புளோரோவையோடோமீத்தேன் ( பப்கெம் 451313) 451313) புளோரோமெத்திலேற்றம் செய்யப்பட்ட மருந்துப்பொருட்கள் தயாரிப்பில் ஒரு முன்னோடியாக இருக்கிறது.  
மேலும், அதிக செயல்திறன் மிக்க நுரைவீச்சு செயலியாக விளங்கும் இதன் பயன்பாடு தொடர்பான பரிந்துரைகளும் நடைமுறையில் இருக்கின்றன.
# மலேசிய பேரரசர்கள் பட்டியல்

கீழ்க்காணும் பட்டியல் மலேசிய விடுதலை பெற்ற நாள் தொடங்கி இன்று வரை பதவியில் இருக்கும் மலேசிய பேரரசர்களை (யாங் டி பெர்துவான் அகோங்) காட்டுகிறது.
# மலேசிய பேரரசர்கள் பட்டியல்

## மலேசிய பேரரசர்கள் பட்டியல்

பின்வரும் ஆட்சியாளர்கள் யாங் டி பெர்துவான் அகோங் எனும் பேரரசராகப் பணியாற்றி உள்ளனர்:
| # | படிமம் | பெயர் | நிலை | ஆட்சி | பிறப்பு | இறப்பு | ஆட்சியின் காலம் |
| --- | --- | --- | --- | --- | --- | --- | --- |
# மஞ்சள் கால் பச்சைப் புறா

**மஞ்சள் கால் பச்சைப்புறா** (*yellow-footed green pigeon*, *தெரெரான் போனிகாப்பிடெரா*) என்பது ஒரு பச்சைப் புறா பறவையாகும். இப்பறவை இந்தியத் துணைக்கண்டத்தில் காணப்படுகிறது. இப்பறவை மகாராட்டிர மாநிலப் பறவையாகும். இப்புறா நாட்டுப்புறா பருமன் உள்ளதாகவும், இதன் உடல் மஞ்சள், ஊதாப்பச்சை, சாம்பல் வெளுப்பு கலந்த நிறமுடையது. இவை காடுகளிலும், பிடித்தமான பழங்கள் உள்ள தோட்டங்களிலும் காணப்படும்.
# மஞ்சள் கால் பச்சைப் புறா

## உடலமைப்பு

33 செ.மீ. - ஆலிவ் தோய்ந்த பச்சைநிற உடலும் மஞ்சள் நிற மாற்பும் வயிறும் கொண்ட இதன் இறகுகள் இளஞ்சிவப்புப் பட்டைகளைக் கொண்டது. கழுத்தில் மஞ்சள் பட்டை உண்டு. கால்கள் மஞ்சள் நிறம். பெண்ணின் உடல் நிறம் சற்று மங்கலானது.
# மஞ்சள் கால் பச்சைப் புறா

## காணப்படும் பகுதிகள்

தமிழகம் எங்கும் இலையுதிர் காடுகளைச் சார்ந்து பழமரங்கள் பழுக்கும் பருவத்திற்கேற்ப இடம் மாறித் திரிவது. வீட்டுத் தோட்டங்கள், சாலை ஓர மரங்கள், தோப்புகள் ஆகியவற்றைச் சார்ந்து 5 முதல் 10 வரையான கூட்டமாகத் திரளக் காணலாம்.
# மஞ்சள் கால் பச்சைப் புறா

## உணவு

பழம் உள்ள சிமிர்களில் கிளிகளைப் போல பக்கவாட்டிலும் தலைகீழாகவும் தொங்கியபடி தூரி ஆடி அருகில் உள்ள சிமிரில் உள்ள பழத்தைக் கவ்வப் பார்க்கும். தொண்டை நிறையப் பழங்களை அடக்கிக் கொள்ளும் பழக்கம் உடையவை. காலையிலும் மாலையிலும் உயரகிளைகளில் துணையோடு அமர்ந்து வெயில்காயும் பழக்கம் கொண்டது.
# மஞ்சள் கால் பச்சைப் புறா

## இனப்பெருக்கம்

மார்ச் முதல் சூன் வரை வெளியே தெரியாதபடி இலைகள் நிறைந்த கிளைகளில் குச்சிகளால் மேலை அமைத்து 2 முட்டைகள் இடும்.
# தமிழ் மொழி பேசும் மக்கள் தொகை நாடுகள் வாரியாக

தமிழ்மொழி பேசக்கூடிய மக்கள்தொகை எண்ணிக்கை நாடுகள் வாரியாக பின்வருமாறு:  
| align=69,810,141 | align=5.89% | 2011 census |  |
| --- | --- | --- | --- |
| align=3,135,770 | align=15.40% | 2012 census |  |
| align=2,327,000 | align= | 2020 |  |
| align=188,591 | align=5.00% | 2010 census | ==மேலும் பார்க்க==
* தமிழ் மொழி பேசும் மக்கள்தொகை நகரங்கள் வாரியாக
* தமிழை ஆட்சிமொழியாகக் கொண்ட நாடுகளின் பட்டியல் |
# மாடப்புறா

**மாடப்புறா** (*rock dove*, *Columba livia*) என்பது ஒருவகைப் புறாவாகும். இது வீட்டுப் புறாவின் மூதாதை. இதன் உடல் சாம்பல் நிறத்திலும், இதன் கழுத்து, மார்பு ஆகியவை பச்சை, நீலநிறம் கொண்டது. உயர்ந்த பாறைகள் கொண்ட திறந்தவெளிக் காடுகளிலும், உயர்ந்த மாடங்கள், கோபுரங்கள், கட்டடங்கள் போன்ற இடங்களிலும் வாழும்.  
காட்டு மாடப் புறாக்கள் வெளிர் சாம்பல் நிறத்தில் இருக்கும், ஒவ்வொரு இறக்கையிலும் இரண்டு கருப்புப் பட்டைகள் தெளிவாகத் தெரியும். அதேசமயம் வீட்டு மற்றும் வீட்டிலிருந்து காட்டுக்கு வந்த புறாக்கள் நிறத்திலும் வடிவத்திலும் வேறுபடுகின்றன. ஆண் பறவைகளுக்கும் பெண் பறவைகளுக்கும் இடையே சில வேறுபாடுகள் காணப்படுகின்றன. இந்த இனம் பொதுவாக ஒரு வாழ்க்கைத் துணையைக் கொண்டது. இவை இரு முட்டைகளை இட்டு, ஆணும் பெண்ணும் மாறிமாறி அடைகாக்கும்.  
இதன் வாழ்விடங்களில் பல்வேறு திறந்த மற்றும் அரை-திறந்த சூழல்கள் அடங்கும். இந்தப் புறாக்கள் பாறை இடுக்குகள், கோபுரங்கள், மாடங்கள் போன்றவற்றில் உள்ள பொந்துகளில் கூடமைத்து முட்டையிட்டடு இனப்பெருக்கம் செய்கிறது. முதலில் ஐரோப்பா, வட ஆபிரிக்கா, மேற்கு ஆசியாவில் காடுகளாகக் காணப்பட்ட புறாக்கள் உலகெங்கிலும் உள்ள நகரங்களில் பரவியுள்ளன. இந்த இனங்கள் ஏராளமாக உள்ளன, ஐரோப்பாவில் மட்டும் 17 முதல் 28 மில்லியன் மாடப் புறாக்கள் மற்றும் உலகளவில் 120 மில்லியன் வரையிலான எண்ணிக்கையில் இருப்பதாக மதிப்பிடப்பட்டுள்ளது.  
மாடப் புறாக்கள் பல ஆயிரம் ஆண்டுகளாக வளர்க்கப்பட்டு வருகின்றன. இவற்றிலிருந்தே வீட்டுப் புறாக்கள் தோன்றின. இவை தவிர அழகுக்காக வளர்க்கப்படும் பல வகை ஆடம்பரப் புறாக்களும் உள்ளன.
# மாடப்புறா

### கிளையினங்கள்

இதில் ஒன்பது கிளையினங்கள் அங்கீகரிக்கபட்டுள்ளன:  
- *C. l. livia* Gmelin, JF, 1789 – மேற்கு, மத்திய ஐரோப்பா, வட ஆப்பிரிக்கா முதல் மத்திய ஆசியா வரை
- *C. l. gymnocycla* Gray, GR, 1856 – மொரிட்டானியா மற்றும் செனகல் தெற்கு மாலி மற்றும் கானா
- *C. l. targia* Geyr von Schweppenburg, 1916 – வடக்கு மாலி மற்றும் தெற்கு அல்ஜீரியா முதல் மத்திய சூடான் வரை
- *C. l. dakhlae* Meinertzhagen, R, 1928 – மேற்கு எகிப்து
- *C. l. schimperi* Bonaparte, 1854 – கிழக்கு எகிப்து, தெற்கு சூடான் மற்றும் எரித்திரியா
- *C. l. palaestinae* Zedlitz, 1912 – சினாய் தீபகற்பம் (எகிப்து) முதல் சிரியா மற்றும் மேற்கு, தெற்கு அறபுத் தீபகற்பம் வரை
- *C. l. gaddi* Zarudny & Loudon, 1906 – கிழக்கு துருக்கி முதல் உசுபெக்கிசுத்தான் மற்றும் மேற்கு, வடக்கு ஆப்கானித்தான்
- *C. l. neglecta* Hume, 1873 – மேற்கு பாகிஸ்தான் மற்றும் கிழக்கு ஆப்கானிஸ்தான் முதல் இமயமலை வரை
- *C. l. intermedia* Strickland, 1844 – தென் இந்தியாவிலும் இலங்கையிலும்
# தமிழ் மொழி பேசும் மக்கள்தொகை நகரங்கள் வாரியாக

தமிழ் மொழி பேசும் மக்கள்தொகை எண்ணிக்கை சர்வதேச நகரங்களில் பின்வருமாறு:  
| City | Country | Numbers | Percent | Year | Notes | Refs |
| --- | --- | --- | --- | --- | --- | --- |
| டர்பன் | align=378,000 | align=11.3% |  |  |  |  |
| லண்டன் | align=200,000 | align=2.35% |  |  |  |  |
| ரொறன்ரோ | align=200,000 | align=7.52% |  |  |  |  |
| சிங்கப்பூர் | align=188,591 | align=5.00% | 2010 census |  |  |  |
| கொழும்பு | align=176,972 | align=31.53% | 2012 census |  |  |  |
| பினாங்கு | align=166,000 | align=10.0% |  |  |  |  |
| - | கோலாலம்பூர் | align=142,300 | align=10.3% |  |  |  |
| பாரிஸ் | align=100,000 | align=1.00% |  |  |  |  |
| யாழ்ப்பாணம் | align=80,743 | align=98.43% | 2004 |  |  |  |
| மட்டக்களப்பு | align=77,693 | align=90.10% | 2012 census |  |  |  |
| ஈப்போ | align=73,220 | align=11.3% |  |  |  |  |
| மேடான் | align=40,000 | align=1.67% |  |  |  |  |
| வவுனியா | align=29,640 | align=85.13% | 2012 census |  |  |  |
| மன்னார் | align=21,597 | align=88.45% | 2012 census |  |  |  |
| மொண்ட்ரியால் | align=10,000 | align=0.82% |  |  |  |  |
| சுங்கை சிப்புட் | align=9,500 | align=20.1% |  |  |  |  |
| கோலா சிலாங்கூர் | align=8,500 | align=20.3% |  |  |  |  |
| ஒசுலோ | align=7,200 | align=1.29% |  |  |  |  |
| பாகான் டத்தோ | align=6,950 | align=20.2% |  |  |  |  |
| பலெர்மோ | align=4,500 | align=0.60% | } |  |  |  |
# தமிழ் மொழி பேசும் மக்கள்தொகை நகரங்கள் வாரியாக

## மேலும் பார்க்க

- தமிழ் மொழி பேசும் மக்கள் தொகை நாடுகள் வாரியாக
- தமிழை ஆட்சிமொழியாகக் கொண்ட நாடுகளின் பட்டியல்
# இப்ராகிம் முஸ்தக் அப்துல் ரசாக் நதிம் மேமன்

**இப்ராகிம் முஸ்தக் அப்துல் ரசாக் நதிம் மேமன்** அல்லது **டைகர் மேமன்**, (Ibrahim Mushtaq Abdul Razak Nadim Memon), (பிறப்பு: 24 நவம்பர் 1960) 1993 மும்பை வெடி குண்டு வழக்கில் இந்திய அரசின் சிபிஐ மற்றும் இண்டர் போலாலும் தேடப்படும் குற்றவாளி. தாவூத் இப்ராகிமின் "டி-கம்பெனி" அமைப்பை சேர்ந்த போதை மருந்து, ஆயுதக் கடத்தல் குழுவைச் சேர்ந்தவர் என குற்றச்சாட்டுள்ளது. இந்தியாவின் மகாராஷ்டிர மாநிலத்தைச் சேர்ந்தவர். யாக்கூபு மேமனின் உடன் பிறந்தவர்.
# இப்ராகிம் முஸ்தக் அப்துல் ரசாக் நதிம் மேமன்

## 1993 மும்பை குண்டு வெடிப்பு வழக்கில்

12 செப்டம்பர் 2006இல் தடா (TADA) சிறப்பு நீதிமன்றம், 1993 மும்பை வெடி குண்டு வழக்கில், தாவூத் இப்ராகிமுடன் முக்கிய குற்றவாளி என தீர்ப்பளிக்கப்பட்ட, டைகர் மேமன் தற்போது தாவூத் இப்ராகிமுடன் பாகிஸ்தானில் இருப்பதாக இந்திய அரசு குற்றம் சாட்டியுள்ளது.  
டைகர் மேமனின் உடன்பிறப்பு யாக்கூபு மேமன் மும்பை வெடி குண்டு வழக்கில் தூக்கிலிடப்பட்டார்.
# எட்மண்டு ஏலி

**எட்மண்டு ஏலி** (*Edmond Haley* அல்லது *Edmund Halley* 8 நவம்பர் 1656 – 14 சனவரி 1742) என்பவர் ஆங்கிலேய வானியலாளரும், புவியியற்பியலாளரும், கணிதவியலாளரும், இயற்பியலாளரும் ஆவார். இவர் ஏலியின் வால்வெள்ளியின் சுற்றுப்பாதையை முதன் முதலில் கணித்தவர் இவரே.
# எட்மண்டு ஏலி

## இளமைப் பருவம்

ஏலி கிழக்கு இலண்டனில் ஏகர்சுடனில் பிறந்தார். அவரது தந்தை முதுவல் எட்மண்டு ஏலி டெர்பிசயர் குடும்ப வழித்தோன்றல். அவர் இலண்டனில் சவுக்காரஞ் செய்யும் குழுமம் வைத்திருந்த பெரிய செல்வந்தர். சிறுவனாக இருந்தபோதே ஏலி கணிதத்தில் ஆர்வமுடன் இருந்துள்ளார். இவர் இலண்டன் புனித பால் பள்ளியிலும் 1673 முதல் ஆக்சுபோர்டு அரசிக் கல்லூரியிலும் கல்வி பயின்றுள்ளார். பட்டப் படிப்பின்போதே சூரியக் குடும்பத்தைப் பற்றியும் சூரியக் கரும்புள்ளிகள் குறித்தும் ஆய்வுக் கட்டுரைகள் எழுதி வெளியிட்டுள்ளார்.
# எட்மண்டு ஏலி

## சொந்த வாழ்க்கை

ஏலி மேரி டூக்கை 1682இல் திருமணம் செய்து கொண்டு சுலிங்டனில் வாழ்ந்தார். இவ்விணையருக்கு மூன்று குழந்தைகள் பிறந்தனர்.
# இலங்கை வர்த்தக சம்மேளனம்

**இலங்கை வர்த்தக சம்மேளனம்** (*The Ceylon Chamber of Commerce*) என்பது இலங்கையில் காணப்படும் மிகவும் பழைமை வாய்ந்ததும் முன்னிலை பெற்றதுமான வர்த்தக கூட்டமைப்பு ஆகும்..
# இலங்கை வர்த்தக சம்மேளனம்

## வரலாறு

இலங்கை வர்த்தக சம்மேளனம் மார்ச் மாதம் 25ம் திகதி 1839 ம் ஆண்டு இலங்கை பிரிட்டனின் காலனியாதிக்கதின் உள்ளபொழுது ஆரம்பிக்கப்பட்ட அமைப்பாகும்.  
ஓய்வு பெற்ற கௌரவ ஜேம்ஸ் அலக்ஸாண்டர் ஸ்டுவார்ட் மக்கன்ஸி ,இலங்கையின் தேசாதிபதி என்பவரின் ஆர்வத்தினாலும் விருப்பின் பெயரால்இலங்கையின் விவசாயம் மற்றும் வர்தக நடவடிக்கைகளில் முன்னேற்றதிற்கும் அபிவிருத்திக்கும் என ஆரம்பிக்கப்பட்டது.மார்ச் 25,1839 ம் ஆண்டு இடம்பெற்ற பொதுகுழுவில் வர்த்தக சமுகத்தினை பிரதிநிதிதுவம் செய்யும் 13 பிரதிநிதிகளால் பிரின்ஸ் வீதி கோணர் மாளிகையில் வைத்து வைபபரீதியாக சட்டங்களுக்கும் நியதிகளுக்கும் அமைவாக ஆரம்பிக்கப்பட்டது.  
இதை தொடர்ந்து 1895 ல் இலங்கை சட்டவாக்க கழகதினால் 1895 ம் ஆண்டு 10 ம் இலக்க இலங்கை வர்த்தக சம்மேளன நியதி சட்டத்தினால் சட்டரீதியாக கூட்டிணைக்கப்பட்டது. 1954 ம் ஆண்டு முதல்வரான திரு ரெரன்ஸ் டீ சொய்சா என்பவரே இலங்கை வர்தக சம்மேளனதின் தலைமை ஏற்ற முதல் இலங்கையராவார்.
# இலங்கை வர்த்தக சம்மேளனம்

## சேவைகள்

- பண்டம் ஏலம் நடாத்துதல் (தேயிலை, இறப்பர், மசாலா & பெட்ரோலிய பொருட்கள்)
- அறிமுகம் பிறப்பிடம் சான்றிதழ் வழங்குதல், (certificate of orgin)
- சேவைகள் / சர்வேயர்கள் / மதிப்பீட்டாளர்கள், மத்தியஸ்தம் / இணக்கப்படுத்தல் மற்றும் சமரச சேவைகள்,
- ஏற்றுமதி கண்காட்சிகள் நடாத்துதல்
- ஏற்றுமதி மேம்பாட்டு செயலகம்,
- இருதரப்பு வர்த்தக சபைகள் உருவாக்கம்
- ஏற்றுமதி விருது வழங்கும் திட்டம்
- சமூக பொறுப்புணர்வு விருதுகளை வழங்கள்
- விநியோக சங்கிலி மேலாண்மை
- ஏற்றுமதிகள் தொடர்பிலான விசேட நிபுணத்துவ சேவைகள் வழங்கள்
# குளோரோவையோடோமீத்தேன்

**குளோரோவையோடோமீத்தேன்** *(Chloroiodomethane)* என்பது நீர்மம் கலந்ததொரு ஆலோமீத்தேன் சேர்மமாகும். இது அசிட்டோன், பென்சீன், இருயீத்தைல் ஈதர் மற்றும் ஆல்ககால் போன்றவற்றில் மிக நன்றாகக் கரையும். இதனுடைய ஒளிவிலகல் எண் 1.5812 - 1.5832 ஆகும். இதனுடைய மூலக்கூற்று வாய்ப்பாடு CH2ClI ஆகும்.  
குளோரோவையோடோமீத்தேன் சாய்சதுர வடிவப் படிகவமைப்பும் Pnma இடத்தொகுப்பும் அணிக்கோவை மாறிலி மதிப்பு a = 6.383, b = 6.706, c = 8.867 (.10−1 nm), எனக் கொண்டுள்ளது.  
சிம்மென் சிமித் வினையில் குளோரோவையோடோமீத்தேன் வளைய புரோபெனேற்றம் செய்யவும், மானிச் வினையில் அமினோ மெத்திலேற்றம் செய்யவும் எப்பாக்சிசனேற்ற வினையில் வளையத் திறப்பு மற்றும் கூட்டு வினைகளுக்காகவும் பயன்படுகிறது. இருவயோடோ மீத்தேனுக்கு மாற்றாகவும் இது பெரும்பாலும் பயன்படுகிறது.
# புளோரன்ஸ் பேராலயம்

**பூக்களின் புனித மரியாள் பேராலயம்** (*Cathedral of Saint Mary of the Flower*) என்பது இத்தாலியின் புளோரன்சில் உள்ள ஓர் பிரதான தேவாலயம். கோதிக் கட்டடப்பாணியில் 1296 ஆரம்பிக்கப்பட்ட இது, அர்னொல்போ டி கம்பியோவினால் வடிவமைக்கப்பட்டு, 1436 இல் கட்டமைப்பு முடிக்கப்பட்டு பிலிப்போ பேர்னெல்ச்சியினால் குவிமாடம் அமைக்கப்பட்டது. பசிலிக்காவின் வெளிப்பக்கம் வெள்ளை கோடுகள் கொண்ட மென் சிவப்பு, பச்சை மென்சாயல்களாலான பல்வண்ண பளிங்கு முகப்பலகைகளால், 19 ஆம் நூற்றாண்டு கோதிக் மறுமலர்ச்சி விபரங்களுடன் எமிலியோ டி பப்ரிசினால் வடிவமைக்கப்பட்டது.
# எம் எஸ் பிரீடம் ஒப் த சீஸ்

**எம் எஸ் பிரீடம் ஒப் த சீஸ்** (*MS Freedom of the Seas*) என்பது ரோயல் கரீபியன் இண்டனசனலினால் இயக்கப்படும் ஓர் கடற்பயணக் கப்பல் ஆகும். இதன் 15 தளங்களில் 3,634 பயணிகளையும் வேறு பல பணியாட்களையும் கொண்டு செல்லவல்லது. எம் எஸ் பிரீடம் ஒப் த சீஸ் 2006 முதல் 2009 இல் ஓசிஸ் வகுப்பு கப்பல்கள் கட்டப்படும் வரை (கப்பலின் மொத்த சுமையளவு அடிப்படையில்) பெரிய பயணிகள் கப்பலாக இருந்தது.  
இக்கப்பல் பகாமாவின் நேசோவில் பதிவு செய்யப்பட்டு, ஐக்கிய அமெரிக்காவின் கனவேரல் துறைமுகத்தை தன் தளமாகக் கொண்டது.
# வெங்கடபதி

**வெங்கடபதி**, புதுச்சேரி மாநிலத்தின் கூடப்பாக்கத்தைச் சேர்ந்த உழவர். இந்தியாவிலேயே முதன்முதலாகத் தோட்டக்கலையில் பத்மஸ்ரீ விருதைப் பெற்றவர். புதிய இழைய வளர்ப்பு, அயல் மகரந்தச் சேர்க்கை முறையில், நோய் தாக்காத, கூடிய விளைச்சலைத் தரக்கூடிய புதிய ரகங்களில் கனகாம்பர நாற்றுகளை உருவாக்குவது, அதிக மகசூல் தரக்கூடிய உயர் ரகச் சவுக்குக் கன்றுகள் உற்பத்தி ஆகியவற்றில் ஆராய்ச்சி செய்துள்ளார்.  
பெரியார் மணியம்மை பல்கலைக்கழகம் மதிப்புறு அறிவியல் முனைவர் பட்டத்தை இவருக்கு வழங்கியுள்ளது.
# இரத்த ஒட்டுண்ணி நோய்

**இரத்த ஒட்டுண்ணி நோய்** (*Chagas disease*), அல்லது **அமெரிக்கன் டிரைபநோசோமியாசிஸ் **, என்பது ஒரு வெப்ப மண்டலம் சார்ந்த ஒட்டுண்ணி நோய். இந்த நோய் வர காரணம் *டிரைபநோசோமா க்ரூசி* என்ற ஓரணு உயிரி. மீதமுள்ள 30 முதல் 40% நபர்களுக்கு, ஆரம்ப கட்ட தொற்றுக்கு பிறகு 10 முதல் 30 ஆண்டுகளுக்கு பிறகே நோய் தொற்று தெரிய வரும். இந்த பூச்சிகள் பல பெயர்களில் பல பகுதிகளில் அறியபடுகின்றன: அர்ஜன்டீனா ,பொலீவியா,சிலி மற்றும் பராகுவே பகுதிகளில் *வின்சுகா* என்றும், பிரேசிலில் *பார்பெரோ* (பார்பர்) என்றும், கொலம்பியாவில் *பிட்டோ* என்றும் மத்திய அமெரிக்காவில் *சிஞ்சே* என்றும் வெனிசுலாவில் *சிபோ* என்றும் அறியபடுகின்றன. இரத்தம் செலுத்துதல், உறுப்பு மாற்றம் செய்தல், ஒட்டுண்ணிகளால் அசுத்தமாக்கபட்ட உணவை உண்ணுதல், மற்றும் தாயிடமிருந்து கருவிற்கு போன்ற பல்வேறு முறைகளிலும் இந்த நோய் பரவலாம்.
# இரத்த ஒட்டுண்ணி நோய்

## நோய்ப்பரவு இயல்

பெரும்பாலும் மெக்ஸிகோ, மத்திய அமெரிக்கா மற்றும் தென் அமெரிக்கா போன்ற பகுதிகளில் 70 லிருந்து 80 லட்சம் மக்களுக்கு இரத்த ஒட்டுண்ணி நோய் உள்ளதாக மதிப்பிடபட்டுள்ளது. 2006 வரை இந்த நோயினால் ஆண்டுக்கு சுமார் 12,500 நபர்கள் இறந்துள்ளார்கள். பெரிய அளவிலான மக்கள் நகர்வுகள், இரத்த ஒட்டுண்ணி நோயால் பாதிக்கப்பட்ட பகுதிகளை அதிகரித்துள்ளது. தற்பொழுது ஐரோப்பாவும் அமெரிக்காவும் கூட இதில் அடங்கும். முதன் முதலில் 1909 ஆம் ஆண்டு கார்லோஸ் சகாஸ் என்பவரால் இந்த நோய் கண்டுபிடிக்கபட்டது,அதனால் இந்த நோய் சகாஸ் நோய் என்று அவரது பெயராலயே ஆங்கிலத்தில் அறியபடுகிறது. இந்த நோய் 150 க்கும் மேற்பட்ட மற்ற விலங்குகளையும் பாதிக்கிறது.
# இருபுரோமோயிருபுளோரோமீத்தேன்

**இருபுரோமோவிருபுளோரோமீத்தேன்** *(Dibromodifluoromethane)* என்பது ஒரு கலப்பு ஆலோமீத்தேன் சேர்மமாகும். நிறமற்ற இச்சேர்மம் எளிதில் தீப்பற்றாத திரவமாகும். ஆலோன்கள் 1211,2402 மற்றும் 1301 முதலானவைகளுடன் இணைந்து ஆற்றல் வாய்ந்த தீயணைப்பானாக செயல்படுகிறது. நச்சுத்தன்மை மிகக்கொண்டுள்ள இச்சேர்மம் முதல்வகை ஓசோன் குறைப்பியென வகைப்படுத்தப்பட்டுள்ளது.
# இருபுரோமோயிருபுளோரோமீத்தேன்

## இயற்பியல் பண்புகள் அட்டவணை

| அடர்த்தி (ρ) 15 °செ (திரவம்) | 2.3063 கி.செ.மீ<sup>−3</sup> |
| --- | --- |
| மாறுநிலை வெப்பம் (T<sub>c</sub>) | 198.3 °C (471.3 K) |
| மாறுநிலை அழுத்தம் (p<sub>c</sub>) | 4.13 MPa (40.8 bar) |
| ஒளிவிலகல் குறிப்பெண் (n) at 20 °செ, D | 1.398 |
| இருமுனைத் திருப்புத்திறன் | 0.7 D |
| ஓசோன் குறைக்கும் ஆற்றல் (ODP) | 0.4 (CCl<sub>3</sub>F = 1) |
# சூர்யவம்சம்

***சூரிய வம்சம்*** விக்ரமன் இயக்கத்தில் 1997 ஆம் ஆண்டு வெளியான இந்தியத் தமிழ் மொழித் திரைப்படம் ஆகும். இத்திரைப்படத்தில் முன்னணி கதை பாத்திரங்களில் சரத் குமார்,தேவயானி , ராதிகா, மணிவண்ணன், மற்றும் பலர் நடித்துள்ளனர். திரைப்படத்தின் பாடல்வரிகள் மு. மேத்தா, பழனி பாரதி, ர. ரவிசங்கர் மற்றும் கலை குமார் அவர்களால் எழுதப்பட்டது. இப்படத்தின் இசை மற்றும் ஒலிப்பதிவு எஸ்.ஏ. ராஜ்குமார் அவர்கள் மூலம் இயற்றப்பட்டது.
# சூர்யவம்சம்

## கதை சுருக்கம்

**சூரியவம்சம்** சூன் 27, 1997 ஆம் ஆண்டு வெளியான இத்திரைப்படத்தில் சரத்குமார் தந்தை மற்றும் மகன் என இரு வேடங்களில் நடித்துள்ளார். தந்தையாக வரும் சரத்குமாருக்கு இணையராக (ஜோடி) ராதிகா அவர்களும் மகன் பாத்திரத்திற்கு தேவயானி அவர்கள் நடித்துள்ளனர். மேலும் ஆனந்தராஜ் இத்திரைப்படத்தின் வில்லன் வேடத்திலும், நகைச்சுவை கதாபாத்திரத்தில் மணிவண்ணன் மற்றும் ஆர். சுந்தரராஜன் ஆகிய இருவரும் தமது நடிப்பை வெளிப்படுத்தியுள்ளனர்.
# சூர்யவம்சம்

## கதைமாந்தர்கள்

- சரத் குமார்- சின்னராசு/ சக்திவேல் கவுண்டர்
- தேவயானி - நந்தினி
- ராதிகா- சக்திவேல் கவுண்டரின் மனைவி லதா
- மணிவண்ணன்- சின்னராசுவின் சகதோழனாக ராசப்பன்
- பிரியா ராமன்- கௌரி
- ஜெய்கணேஷ்
- அஜய் ரத்னம்
- சத்ய பிரியா - நந்தினியின் தாய்
- ஆனந்த ராஜ் - தர்மலிங்கம்
- ராஜ குமாரன் - சிறப்புத் தோற்றம்
# சூர்யவம்சம்

## பாடல்கள்

இசைத் தயாரிப்பாளர் எஸ். ஏ. ராஜ்குமார் மூலம் உருவாக்கப்பட்டது. இத்திரைப்படத்தில் மொத்தம் ஆறு பாடல்கள் உள்ளது.
# சூர்யவம்சம்

## மற்ற மொழிகளில்

- இத்திரைப்படம் கன்னட மொழியில் சூர்யா வம்ஷா என்ற பெயரில் மறுஆக்கம் செய்யப்பட்டது, இதில் விஷ்ணுவர்தன் மற்றும் இஷா கோபிகர் ஆகியோர் முன்னணி கதாப்பாத்திரங்களில் நடித்துள்ளனர். மேலும் இப்படம் சீட்டுக் கூண்டு (box-office) வசூலில் வரலாற்றுச் சாதனைப் படைத்தது.
- தெலுங்கில் இப்படம் சூர்யா வம்சம் என்ற பெயரில் மறுஆக்கம் செய்யப்பட்து. இதில் வெங்கடேஷ் மற்றும் மீனா முன்னணி கதாநாயகர்களாக நடித்துள்ளனர்.
- பின்னர் இப்படம் இந்தியில் நடிகர் அமிதாப் பச்சன் மற்றும் மறைந்த முன்னணி நடிகைகளில் ஒருவரான சௌந்தர்யா அவர்களின் நடிப்பில், சூரியவன்ஷம் என்ற பெயரில் மறுஆக்கம் செய்யப்பட்டு வெளியானது.
# சூர்யவம்சம்

## விருதுகள்

- 1997 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) கிடைத்தது.
# யுகம்

புராணங்களின் படி யுகங்கள் நான்கு. கிருத **யுகம்**, திரேதா யுகம், துவாபர யுகம் மற்றும் கலியுகம். இந்த நான்கு யுகங்கள் சேர்த்து ஒரு சதுர்யுகம் அல்லது மகாயுகம் என்று கூறப்படுகிறது. ஒவ்வொரு யுகத்திலும் வாழ்பவர்களின் தோற்றமும்,குண நலன்களும் கீழ்கண்டவாறு கூறப்பட்டுள்ளது.
- கிருத யுகம் - அறநெறியுடன் வாழ்வார்கள். மனிதர்கள் சராசரிாக 9 அடி உயரமும், 1 லட்சம் ஆண்டுகள் வாழலாம்.
- திரேதா யுகம் - நான்கில், மூன்று பகுதி அறநெறியுடனும் ஒரு பகுதி அறமில்லாமலும் வாழ்வார்கள். மனிதர்கள் சராசரியாக 8 அடி உயரம் உள்ளவர்களாகவும், சராசரியாக 10000 ஆண்டுகள் வாழலாம். இராமர் திரேதா யுகத்தில் பிறந்தார் எனப்படுகிறது.
- துவாபர யுகம் - சரிபாதி அறநெறியுடனும் மறுபகுதி அறமில்லாமலும் வாழ்வார்கள். மனிதர்கள் சராசரியாக 7 அடி உயரம் உள்ளவர்களாகவும், 1000 ஆண்டுகள் வாழலாம். கிருட்டிணர் மற்றும் பலராமர் ஆகியோர் துவாபர யுகத்தில் பிறந்தவர்கள் எனப்படுகிறது.
- கலியுகம் - நான்கில், ஒரு பகுதி அறநெறியுடனும் மூன்று பகுதி அறமில்லாமலும் வாழ்வார்கள். மனிதர்கள் சராசரியாக 6 அடி உயரம் உள்ளவர்களாகவும், சராசரியாக 120 ஆண்டுகள் வாழலாம்.  
*இந்த யுகத்தில் மக்கள் அவரவர்தன் சுயநலத்திற்காக அதர்மவழியில் சென்று பாவங்களை செய்வதால் பகைகுணம் மிகுந்தும் காணப்படுவதால் வாழ்வதற்கே சிரமப்படுவர். இதன்காரணமாக திருமால் கல்கி அவதாரம் எடுத்து மனிதர்களை கொன்றுகுவித்து மீண்டும் இந்த உலகில் சத்தியத்தினை நிலைநாட்டும் யுகமென்பதால் இது சத்தியயுகம் என்று கூறப்படுகின்றது.*' ஒவ்வொன்றும் வெவ்வேறு கால அளவுகளைக் கொண்டன. இவற்றுட் சிறிய யுகமான கலியுகம் நான்கு இலட்சத்து முப்பத்து இரண்டாயிரம் (4,32,000) ஆண்டுகள் கொண்டது. துவாபர யுகம் கலியுகத்திலும் இரண்டு மடங்கு கால அளவு கொண்டது. இது 8,64,000 ஆண்டுகளையும், கலியுகத்திலும் மூன்றுமடங்கு பெரியதான திரேதா யுகம் 12,96,000 ஆண்டுகளையும் கொண்டன. கிருத யுகம் மொத்தம் 17,28,000 ஆண்டுகள் கொண்டது. இது கலியுகத்தின் நான்கு மடங்கு பெரியதாகும்.  
##### பகுப்பு முறை
| கால பிரிவு | அளவு முறை |  |
| --- | --- | --- |
| 15 நுண் வினாடிகள் | 1 காட்டை (3.2 வினாடிகள்) |  |
| 30 காட்டை | 1 கலை (96 வினாடிகள்) |  |
| 30 கலை | 1 முகூா்த்தம் (48 நிமிடங்கள்) |  |
| 30 முகூா்த்தம் | 1 அகோரத்திரம் ( நாள் ) |  |
| 15 அகோரத்திரம் | 1 பட்சம் |  |
| 2 பட்சம் | 1 மாதம் |  |
| 6 மாதம் | 1 அயனம் |  |
| 2 அயனம் | 1 ஆண்டு | } |
இவ்வாறாக காலத்தை நுண்பிரிவாகவும்,  
##### பெரும் பிரிவு
1. கிருத யுகம் - 17,28,000 ஆண்டுகள்
1. திரேதா யுகம் - 12,96,000 ஆண்டுகள்
1. துவாபர யுகம் - 8,64,000 ஆண்டுகள்
1. கலியுகம் - 4,32,000 ஆண்டுகள் [ கலியுகம் 3102 BCE இல் தொடங்கியதாக நம்பப்படுகிறது ]  
இந்த 4 யுகங்களும் சோ்ந்தது ஒரு மகா யுகம் அல்லது சதுா்யுகம். 12 மகா யுகங்களைக் கொண்டது ஒரு மன்வந்தரம். 14 மன்வந்திரங்களைக் கொண்டது ஒரு கல்பம். இப்படியாக 30 கல்பங்கள் இருக்கின்றன.  
##### கல்பங்கள்
1. வாமதேவ கல்பம்
1. சுவேத வராக கல்பம்
1. நீல லோகித கல்பம்
1. ரந்தர கல்பம்
1. ரெளரவ கல்பம்
1. தேவ கல்பம்
1. விரக கிருட்டிண கல்பம்
1. கந்தற்ப கல்பம்
1. சத்திய கல்பம்
1. ஈசான கல்பம்
1. தமம் கல்பம்
1. சாரசுவத கல்பம்
1. உதான கல்பம்
1. காருட கல்பம்
1. கெளரம கல்பம்
1. நரசிம்ம கல்பம்
1. சமான கல்பம்
1. ஆக்நேய கல்பம்
1. சோம கல்பம்
1. மானவ கல்பம்
1. தட்புருச கல்பம்
1. வைகுண்ட கல்பம்
1. லெச்சுமி கல்பம்
1. சாவித்ரி கல்பம்
1. கோர கல்பம்
1. வராக கல்பம்
1. வைராச கல்பம்
1. கௌரி கல்பம்
1. மகோத்வர கல்பம்
1. பிதிா் கல்பம்  
தற்போது நடந்து கொண்டிருப்பது சுவேத வராக கல்பம் ஆகும்.
# போனிப் போர்

நச்சுப்புகைத் தாக்குதல் நடத்தக் கூடுமென மக்களை எச்சரிக்கின்றது]]  
**போனிப் போர்** (*Phoney War*) என்பது இரண்டாம் உலகப் போரின் ஒரு கட்டத்தைக் குறிக்கும். செப்டம்பர் 1939 முதல் மே 1940 வரையுள்ள காலகட்டத்தில் ஐரோப்பா கண்டத்தில் நடந்த நிகழ்வுகள் போலிப் போர் என்றழைக்கப்படுகின்றன. நேச நாடுகளும் அச்சு நாடுகளும் அதிகாரப்பூர்வமாக போர் பிரகடனம் செய்திருந்தாலும் ராணுவ ரீதியாக எந்த முக்கிய நடவடிக்கையையும் இக்காலகட்டத்தில் ஐரோப்பாவின் மைய நிலப்பரப்பில் (காண்டினன்டல் ஐரோப்பா) மேற்கொள்ளவில்லை.
# போனிப் போர்

## பின்புலம்

1930களின் இறுதியில் நாசி ஜெர்மனிக்கும் நேசநாடுகளான பிரிட்டன் மற்றும் பிரான்சிற்கும் இடையே போர் மூளுவது தவிர்க்கமுடியாத ஒன்றாகியது. நேசநாட்டுக் கூட்டணியில் ஜெர்மனியின் கிழக்கெல்லையில் அமைந்திருந்த போலந்து நாடும் இடம் பெற்றிருந்தது. ஜெர்மனி போலந்தைத் தாக்கினால் பிரிட்டனும், பிரான்சும் அதன் உதவிக்கு வர வேண்டும் என்று அவை ஒப்பந்தம் செய்திருந்தன. செப்டம்பர் 1930ல் ஹிட்லரின் ஆணைப்படி ஜெர்மானியப் படைகள் போலந்தைத் தாக்கின. முன் செய்திருந்தத ஒப்பந்ததின்படி பிரான்சும், பிரிட்டனும் ஜெர்ம்னியின் மீது போர் பிரகடனம் செய்தன. ஆனால் ஜெர்மனியைத் தாக்க எந்தவொரு பெருமுயற்சியும் மேற்கொள்ளவில்லை.
# போனிப் போர்

## ஐரோப்பாவில் மந்த நிலை

ஜெர்மானியப் படைகளின் பெரும்பகுதி கிழக்கில் போலந்தில் போரிட்டுக் கொண்டிருந்த போது அந்நாட்டின் மேற்கெல்லையை குறைந்த அளவு படைகளே பாதுகாத்து வந்தன. பிரான்சு அரைமனதாக ஜெர்மனியின் மேற்கு எல்லையில் ஒரு தாக்குதல் நிகழ்த்தியது. சார் படையெடுப்பு என்றழைக்கப்படும் இத்தாக்குதலை பிரான்சு சீக்கிரம் நிறுத்திக் கொண்டதால் ஜெர்மனிக்கு இழப்பேதும் ஏற்படவில்லை. ஒரே மாதத்தில் ஜெர்மானியப் படைகள் போலந்தை வீழ்த்தின. அக்டோபர் 6ம் தேதி போலந்து ஜெர்மனியாலும் சோவியத் யூனியனாலும் முழுதும் ஆக்கிரமிக்கப் பட்டது. இதன் பின்னர் மேற்குப் போர்முனையில் ஏழு மாதங்கள் இழுபறிநிலை நீடித்தது. நேசநாடுகள் தங்கள் போர் ஆயத்தங்களை விரிவு படுத்தின. பிரிட்டன் அமெரிக்காவுடன் கடன்-குத்தகை ஒப்பந்தம் செய்து கொண்டது. இதன் மூலம் அமெரிக்காவிலிருந்து பெருமளவில் தளவாடங்களை வாங்கத் தொடங்கியது. அமெரிக்காவிலிருந்து இந்த தளவாடங்களை ஏற்றி வரும் கப்பல் கூட்டங்களைத் தாக்கி மூழ்கடிக்க ஜெர்மன் கடற்படை முயன்றதால் அட்லாண்டிக் சண்டை ஆரம்பமாகியது. ஆனால் ஐரோப்பிய மேற்குப் போர்முனையில் இரு தரப்பினருக்கும் அவ்வப்போது சிறு சிறு மோதல்கள் நிகழ்ந்தாலும் பெரிய அளவில் ஒன்றும் நடக்கவில்லை.  
ஐரோப்பாவின் மையப் பிரதேசத்தில் இழுபறி நிலை நீடித்தாலும், பிற இடங்களில் போர்கள் மூண்டு கொண்டிருந்தன. நவம்பர் 30ம் நாள் சோவியத் யூனியன் ஃபின்லாந்தைத் தாக்கியது. இதனால் குளிர்காலப் போர் ஆரம்பமாகியது. மார்ச் 20, 1940 வரை நடைபெற்ற இப்போரில் சோவியத் யூனியன் வெற்றி பெற்று பின்லாந்தின் பல பகுதிகள் அதன் வசமாகின. இப்போரில் பின்லாந்துக்கு உதவலாமா வேண்டாமா என்று நேசநாட்டுத் தலைவர்களால் தெளிவான முடிவெடுக்க முடியவில்லை. இது முடிந்து சில வாரங்களில் ஜெர்மனி டென்மார்க் மற்றும் நார்வே நாடுகளைத் தாக்கியது. ஏப்ரல் 9, 1940ல் தொடங்கிய ஜெர்மனியின் நார்வே படையெடுப்பை எதிர்கொள்ள நேசநாட்டுப் படைகள் நார்வேக்கு சென்றன. ஆனால் அவற்றால் ஜெர்மானியப் படைகளை முறியடிக்க இயலவில்லை. இந்தச் சண்டை நடந்து கொண்டிருக்கும் போதே மே 10 அன்று ஜெர்மனி மேற்கு போர்முனையில் பெல்ஜியம், நெதர்லாந்து, லக்சம்பர்க் மற்றும் பிரான்சின் மீது தாக்குதல் தொடுத்தது. ஜூன் மாத இறுதிக்குள் மேற்குறிப்பிட்ட அனைத்து நாடுகளும் நாசி போர்எந்திரத்தின் வலிமையைச் சமாளிக்க முடியாமல் சரணடைந்தன.
# போனிப் போர்

## பெயர் விளக்கம்

இவ்வாறு செப்டம்பர் 1939 முதல் மே 1940 வரை ஐரோப்பாவில் பல இடங்களில் போர்கள் நடந்து கொண்டிருந்தாலும், முக்கியமான மையப் பிரதேசங்களில் இரு தரப்புகளும் பெரிய சண்டைகளில் ஈடுபடவில்லை. இதனால் அனைத்து நாடுகளின் ஊடகங்களும் இந்த மந்தநிலையைக் கேலி செய்ய பல பெயர்களை இதற்குச் சூட்டின. “போலிப் போர்” என்ற பெயரைத் தவிர ”மங்கியஒளிப் போர்” (சர்ச்சில் வைத்த பெயர்), “அமர்ந்த நிலைப் போர்” (*சிட்ஸ்கிரெய்க்*, ஜெர்மானிய ஊடகங்கள் வைத்த பெயர்), ”போரடிக்கும் போர்” (போயர் போரை வைத்து கேலி செய்ய), “விசித்திரப் போர்” (போலந்திலும் பிரான்சிலும் வைத்த பெயர்) என பல்வேறு பெயர்கள் இக்கட்டத்துக்கு வழங்கப்பட்டன.
# ஹேலியின் வால்வெள்ளி

**ஹேலியின் வால்வெள்ளி** அல்லது **ஹேலியின் வால்மீன்** (*Halley's Comet*; / ), என்பது 75 முதல் 76 ஆண்டுகளுக்கொரு முறை பூமியை அண்மிக்கும் ஒரு வால்வெள்ளி ஆகும். இது அதிகாரபூர்வமாக **1P/ஹேலி** என அழைக்கப்படுகிறது. ஃஆல்லே முன்பு 1986இல் சூரியக் குடும்பத்துக்குள் பார்க்கப்பட்டது. அது மீண்டும் 2061ஆம் ஆண்டின் நடுவில் தோன்றும்.  
ஹேலியின் வால்வெள்ளி சூரியக் குடும்பத்துக்குள் வருவதை வானியலாளர்கள் கிமு240 முதலே கண்டிருக்கிறார்கள். சீனரும் பாபிலோனியரும் இடைக்கால ஐரோப்பியரும் இவ்வால்வெள்ளியின் தோற்றங்களைப் பற்றிப் பதிவு செய்துள்ளனர். என்றாலும் அவர்கள் காண்பது ஒரே வான்பொருள் என்பதை அறிந்திலர் என்பதே உண்மையாகும். இங்கிலாந்தின் வானியல் ஆய்வாளர் எட்மண்ட் ஹேலி என்பவர் இதனை முதன் முதலில் 1682 இல் கண்டறிந்தார். 1337 முதல் 1698 வரை தோன்றிய வால்மீன்களின் அட்டவணையை ஹேலி தயாரித்தார். 1531 இல் *பெட்ரஸ் அப்பியானஸ்* என்பவரினால் அவதானிக்கப்பட்ட வால்வெள்ளி, பின்னர் 1607 இல் கெப்லரினால் கண்டறியப்பட்ட வால்வெள்ளி, மற்றும் 1631 இல் தான் கண்டுபிடித்த வால்வெள்ளி மூன்றும் ஒன்றே என ஹேலி கருதினார். 1705 இல் அவர் வெளியிட்ட கட்டுரை ஒன்றில் 1682 இல் தோன்றிய வால்மீனே 76 ஆண்டுகளுக்குப் பின் 1758 இல் மீண்டும் தோன்றும் எனக் கூறினார். அதன்படி இவ்வால்வெள்ளி டிசம்பர் 25, 1758 இல் ஜொகான் பாலிட்ச் என்னும் ஜெர்மனியரால் கண்டுபிடிக்கப்பட்டது.  
இது 1986இல் தன் பருவமுறையில் தோன்றியபோது, விண்கலத்தால் விரிவாக நோக்கப்பட்ட முதல் வால்வெள்ளி இதுவே. இது வால்வெள்ளியின் உட்கருப்பகுதிக் கட்டமைப்பு, வால்வெள்ளி இயங்கமைவு, அதன் வால் உருவாக்கம் பற்றிய முதல் நோக்கீட்டுத் தரவுகளை வெளிப்படுத்தியது. வால்வெள்ளியின் கட்டமைப்பைப் பற்றிய நெடுநாளைய கருதுகோள்களை இவை உண்மையாக்கின. குறிப்பாக ஃபிரெட் விப்பிளின் "தூசுப் பனிபந்து" படிமத்தை உறுதிப்படுத்தின. இப்படிமம் ஃஆல்லே வால்வெள்ளி நீர், கரியமில வளிமம், அம்மோனியா, அண்ட்த் தூசுகள்]] போன்ற ஆவியாகிகளையும் ஆவியாகும் பனிக்கட்டிகளையும் கொண்டிருக்கும் எனச் சரியாகவே முன்கணித்தது. விண்கலத் தரவுகள் சீர்திருத்திய துல்லியமான வால்வெள்ளி பற்றிய எண்ணக்கருக்களை மீட்டக்கம் செய்தது; இப்போது வால்வெள்ளியின் மேற்பரப்பு தூசுகளாலும் ஒருசிறு பகுதியே பனிக்கட்டியாலும் ஆனது என்பது தெட்டத் தெளிவாகப் புரிந்துகொள்ளபட்டுள்ளது.  
*ஆண்டோர் எழுபதைந்தினில் ஒரு முறை மண்ணே அணுகும் வால்மீனைத் தினையின் மீது பனை நின்றாங்கு மணிச் சிறு மீன் மிசை வளர்வால் ஒளிவரக் கீழ்த்திசை வெள்ளியைக் கேண்மை கொண்டிலகு தூமகேதுச் சுடரே வாரய்!* என்று 1910-இல் ஹேலியின் வால்வெள்ளியைப் பாடியிருக்கிறார் மகாகவி பாரதியார்.
# தமிழில் சிறந்த மொழிபெயர்ப்பாளருக்கான சாகித்திய அகாதமி விருது

**தமிழில் சிறந்த மொழி பெயர்ப்பாளருக்கான சாகித்திய அகாதமி விருது** என்பது இந்திய மொழிகளில் இருந்து தமிழுக்கு மொழிபெயர்ப்புச் செய்யப்பட்ட சிறந்த ஒரு படைப்புக்கு வழங்கப்படும் விருது ஆகும். 1989 ஆண்டு முதல் ஆண்டு தோறும் இந்த விருது சாகித்திய அகாதமியால் வழங்கப்படுகிறது. 2009 இல் இருந்து 50,000 இந்திய ரூபாய் பணப் பரிசினையும் இந்த விருது கொண்டுள்ளது.
# தமிழில் சிறந்த மொழிபெயர்ப்பாளருக்கான சாகித்திய அகாதமி விருது

## விருது பெற்றோர்

| ஆண்டு | நூல் தலைப்பு | மொழிபெயர்ப்பாளர் | மூல தலைப்பு (மொழி) | மூல மொழி எழுத்தாளர் |  |
| --- | --- | --- | --- | --- | --- |
| 1990 | ஆமுக்த மால்யதா | மு. கு. ஜகந்நாத ராஜா | ஆமுக்த மால்யதா (தெலுங்கு) | கிருஷ்ணதேவராயர் |  |
| 1990 | மண்ணும் மனிதரும் | டி. பி. சித்தலிங்கய்யா | மரளி மண்ணிகே (கன்னடம்) | கே.சிவராம காரந்த் |  |
| 1991 | யயாதி | கே.எஸ்.ஸ்ரீனிவாச்சார்யா | யாயாதி (மராத்தி) | வி. ச. காண்டேகர் |  |
| 1992 | மௌன ஓலம் | கே.வெங்கடாசலம் | வைஷாகி (கன்னடம்) | சதுரங்கா |  |
| 1993 | இந்திய மொழி நாடகங்கள் | சரஸ்வதி ராம்நாத் | தொகுப்பு (பல்வேறு மொழிகள்) | பல்வேறு எழுத்தாளர்கள் |  |
| 1994 | விஷக்கன்னி | குறிஞ்சிவேலன் | விஷக்கன்யா (மலையாளம்) | எஸ்.கே.பொட்டேக்காட் |  |
| 1995 | மீதி சரித்திரம் | பி.பானுமதி | பாக்கி இதிஹாஸ் (வங்காளம்) | பாதல் சர்கார் |  |
| 1996 | மங்கியதோர் நிலவினிலே | தி. சா. ராஜு | ஆத் சன்னானி ராத் (பஞ்சாபி) | குர்தயால் சிங் |  |
| 1997 | சந்திரகிரி ஆற்றங்கரையில் | தி. சு. சதாசிவம் | சந்திரகிரிய தீரதல்லி (கன்னடம்) | சாரா அபுபக்கர் |  |
| 1998 | மைய்யழி கரையோரம் | ருத்ர துளசிதாஸ் இளம்பாரதி | மைய்யழிபுழையாடே தீரங்களில் (மலையாளம்) | எம். முகுந்தன் |  |
| 1999 | ஏழு கார்டூன்களும் ஒரு வண்ண ஓவியமும் | தமிழ்நாடன் | தொகுப்பு (ஒரிய) சிறு கதைகள் | ஹிருஷிகேஷ் பண்டா |  |
| 2000 | அக்னிசாக்ஷி | சிற்பி பாலசுப்பிரமணியம் | அக்னிசாட்சி (மலையாளம்) | அந்தர்ஜானம் லலிதாம்பிகா |  |
| 2001 | எனது நினைவலைகள் | லெட்சுமி நாராயணன் | ஹாயாதி-ஜா சோனா ரோபா வார்க் (சிந்தி) | போப்பாட்டி ஆர். ஹிராநந்தானி |  |
| 2002 | பனிஷ்வரநாத் ரேணு கதைகள் | எச். பாலசுப்பிரமணியம் | பனிஷ்வரநாத் ரேணு கி ஷ்ரேஷ்தா கஹானியான் (இந்தி) | பனிஷ்வரநாத் ரேணு |  |
| 2003 | ஐயப்ப பனிக்கரின் கவிதைகள் | நீல பத்மநாபன் | ஐயப்ப பனிக்கருடே கிருத்திகள் (மலையாளம்) | ஐயப்ப பனிக்கர் |  |
| 2004 | பருவம் | பாவண்ணன் | பர்வா (கன்னடம்) | எஸ்.எல் பைரப்பா |  |
| 2005 | சிதம்பர இரகசியம் | பா. கிருஷ்ணசாமி | சிதம்பரப ரஹசியா (கன்னடம்) | கே.பி.பூர்ணசந்திர தேஜஸ்வீ |  |
| 2006 | புரட்சிக்காரன் | புவியரசு | தேர்வுசெய்யப்பட்ட (வங்காள) கவிதைகள் | காஜி நஸ்ருல் இஸ்லாம் |  |
| 2007 | சாவித்ரி: இதயத்தை அள்ளும் இரவா காவியம் | ஏ.அய். ரவி ஆறுமுகம் | சாவித்ரி (ஆங்கிலம்) | ஸ்ரீ அரபிந்தோ |  |
| 2008 | இயந்திரம் | பா. அனந்தகுமார் | யந்த்ரம் (மலையாளம்) | மலையாத்தூர் இராமகிருஷ்ணன் |  |
| 2009 | முதல் சபதம் | புவனா நடராஜன் | பிரதம் பிரதிஸ்ருதி (வங்காளம்) | ஆஷா பூர்ணாதேவி |  |
| 2010 | உமர்: செங்கோல் இல்லாமல் கிரீடம் இல்லாமல் | நிர்மாலயா | செங்கோல் இல்லாத்தே கிரீடம் இல்லாத்தே (மலையாளம்) | நூரநாடு ஹனீஃப் |  |
| 2011 | பறவைகள் ஒருவேளை தூங்கிப் போயிருக்கலாம் | இந்திரன் | தாரே காலி தாகி தேலா (ஒடியா) கவிதை தொகுப்பு | மனோரமா பிஸ்வால் மகாபத்ர |  |
| 2012 | அக்கா | ஜி. நஞ்சுண்டன் | அக்கா (கன்னடம்) சிறுகதை தொகுப்பு | பலகன்னட பெண் எழுத்தாளர்கள் |  |
| 2013 | அவதேஸ்வரி | இறையடியான் (தாஸ்) | அவதேஸ்வரி (கன்னடம்) புதினம் | ஷங்கர் மொக்ஷி புனேகர் |  |
| 2014 | லடாக்கிலிருந்து கவிழும் நிழல் | சா. தேவதாஸ் | ஷாடோ பிரம் லடாக் (ஆங்கில புதினம்) | பவானி பட்டாச்சாரியா |  |
| 2021 | ஒரு பிணந்தூக்கியின் வரலாற்றுக் குறிப்புகள் | மாலன் | Chronicle of a Corpse Bearer | சைரசு மிசுதிரி |  |
| 2025 | எனது ஆண்கள் | ப. விமலா | என்ட ஆணுங்கள் (மலையாளம்) | நளினி ஜமீலா | } |
# ஸ்டெயினர் உள்நீள்வட்டம்

வடிவவியலில் ஒரு முக்கோணத்தின் **ஸ்டெயினர் உள்நீள்வட்டம்** (*Steiner inellipse*), என்பது அம்முக்கோணத்தினுள் முக்கோணத்தின் பக்கங்களை, அவற்றின் நடுப்புள்ளிகளில் தொட்டவாறு வரையப்படும் தனித்த நீள்வட்டமாகும். இந்நீள்வட்டமானது, **நடுப்புள்ளி உள்நீள்வட்டம்** அல்லது **நடுப்புள்ளி நீள்வட்டம்** என்றும் அழைக்கப்படும். இந்நீள்வட்டம் ஒரு உட்கூம்புவெட்டாகும்.  
உள்வட்டமும், மான்டார்ட் உள்நீள்வட்டமும் முக்கோணத்தின் உட்கூம்புவெட்டுகள். ஆனால் சமபக்க முக்கோணங்களைத் தவிர ஏனைய முக்கோணங்களில் இவற்றின் தொடுபுள்ளிகள் முக்கோணத்தின் பக்கங்களின் நடுப்புள்ளிகள் அல்ல. ஸ்டெயினர் நீள்வட்டத்தின் தனித்தன்மையை கணிதவியலாளர் கல்மான் நிறுவியுள்ளார்.  
முக்கோணத்தின் வெளிப்புறமாக அதன் உச்சிகளின் வழியே செல்லுமாறு வரைப்படும் தனித்த நீள்வட்டம் ஸ்டெயினர் சுற்றுநீள்வட்டமாகும். வெளிநீள்வட்டத்தின் மையமானது முக்கோணத்தின் நடுக்கோட்டுச்சந்தியாக இருக்கும்..